LĪGUMA PROJEKTS

**par būvju tehnisko apsekošanu**

|  |  |
| --- | --- |
| Rīgā | *Dokumenta datums ir pēdējais tā*  *elektroniskās parakstīšanas datums* |

**Latgales Industriālais tehnikums** , reģistrācijas numurs \_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), tās *\_\_\_\_\_\_\_\_\_* personā, kurš rīkojas uz *\_\_\_\_\_\_\_\_\_\_\_\_* pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_**, (turpmāk – Uzņēmējs) tās *\_\_\_\_\_\_\_\_\_\_\_\_\_\_\_* personā, kurš rīkojas uz *\_\_\_\_\_\_\_\_\_\_\_\_\_\_\_\_\_\_\_* pamata, no otras puses,

turpmāk kopā – Puses, katrs atsevišķi – Puse, pamatojoties uz Publisko iepirkumu likuma 9. pantu, saskaņā ar Pasūtītāja rīkotā iepirkuma **“Būvju tehniskā apsekošana”** (id. Nr.\_\_\_\_\_\_\_\_\_\_\_\_\_\_\_) (turpmāk – Iepirkums) rezultātiem, galvenais CPV kods: 71631300-3 (*ēku tehniskās pārbaudes pakalpojumi*), noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs uzdod un Uzņēmējs sniedz par atlīdzību ar savu vai apakšuzņēmēja tehnisko aprīkojumu un personālu **veikt Pasūtītāja lietošanā esošo ēku (Pēc adreses:** Jātnieku ielā 87, Daugavpilī (ēkas kadastra apzīmējums\_\_\_\_\_\_\_\_\_\_\_\_\_\_\_), Varšavas ielā 23, Daugavpilī (ēkas kadastra apzīmējums\_\_\_\_\_\_\_\_\_\_\_\_\_\_\_\_\_\_\_\_) **tehnisko apsekošanu**, turpmāk – Darbi, saskaņā ar Līguma 1. pielikumā pievienoto tehnisko specifikāciju – Tehniskās apsekošanas uzdevumu un Iepirkumā iesniegto Uzņēmēja tehnisko piedāvājumu (turpmāk abi kopā – tehniskā specifikācija), atbilstoši spēkā esošiem normatīviem aktiem un Pasūtītāja norādījumiem.
   2. Darbu izpildes termiņš: 3 (trīs ) mēneši noLīguma noslēgšanas dienas*.*
   3. Uzņēmējs garantē, ka tam ir visi nepieciešamie sertifikāti, materiāltehniskais nodrošinājums un kvalificēts personāls, zināšanas un iemaņas Līgumā paredzēto darbu izpildei.
2. **LĪGUMCENA UN NORĒĶINU KĀRTĪBA**
   1. Līguma summa šajā līgumā minēto darbu veikšanai ir EUR \_\_\_\_\_\_\_\_\_\_\_(\_\_\_\_\_\_ euro). Papildus maksā pievienotās vērtības nodokli, turpmāk – PVN, normatīvajos aktos noteiktajā apmērā un kārtībā.
   2. Pasūtītājs veic Uzņēmējam Līguma 2.1. apakšpunktā noteiktās Līguma summas samaksu 10 darbdienu laikā, pēc tam, kas Puses ir abpusēji parakstījušas Darbu pieņemšanas – nodošanas aktu, Pasūtītājs saņēmis rēķinu un tehniskās apsekošanas atzinums ir apstiprināts Būvniecības informācijas sistēmā.
   3. Par samaksas dienu uzskatāma diena, kurā veikts bankas pārskaitījums.
   4. Uzņēmējs iesniedz rēķinu Pasūtītājam, nosūtot to no Uzņēmēja elektroniskā pasta adreses: \_\_\_\_\_\_\_\_\_\_ uz Pasūtītāja elektroniskā pasta adresi: [lint@lint.lv](mailto:lint@lint.lv).
   5. Ja Pasūtītājam rodas pretenzijas par rēķinā norādīto summu pamatotību, Pasūtītājs var iesniegt Uzņēmējam pretenziju un neapmaksāt pavadzīmi līdz pretenzijas atrisināšanas brīdim.
   6. Līgumcena ietver visas ar Darbu izpildi un Līgumā noteikto prasību izpildi saistītās izmaksas, tajā skaitā visas izmantojamo materiālu un darbu izmaksas, nodokļus un nodevu maksājumus valsts un pašvaldības budžetos, izņemot PVN, apdrošināšanas izmaksas, izdevumus, kas nav norādīti Līguma sastāvā esošajos dokumentos, bet uzskatāmi par nepieciešamiem Darbu pienācīgai un kvalitatīvai izpildei.
   7. Materiālu, darbu, tehnisko līdzekļu izdevumu sadārdzinājums ne līdz Līguma noslēgšanai, ne arī tā izpildes laikā Uzņēmējam netiek atlīdzināts.
   8. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām/ nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart līgumcenu, bet nav atrunāti Līgumā.
   9. Uzņēmējs nav tiesīgs pieprasīt līgumcenas izmaiņas vai Līguma izpildes termiņa pagarinājumu sakarā ar nepieciešamajiem papildu darbiem, ja šādi papildu darbi ir radušies Uzņēmēja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības varēja paredzēt, noslēdzot Līgumu.
   10. Ja Uzņēmējs sniedz pakalpojumus, kuri nav ietverti Līguma dokumentācijā vai, ja paredzēto Darbu izpildes gaitā Uzņēmējs ir patvarīgi atkāpies no Līguma noteikumiem, tad Uzņēmējs par šādiem pakalpojumiem samaksu nesaņem.
3. **LĪGUMA TERMIŅŠ, GROZĪŠANA UN IZBEIGŠANA**
   1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
   2. Parakstot vienošanos, Puses var grozīt Līguma 1.3. punktā noteikto Darbu izpildes termiņu, ja:
      1. no Pusēm neatkarīgu vai ārkārtas apstākļu rezultātā ir apgrūtināta vai uz laiku neiespējama Līguma izpilde;
      2. Puses saistību savlaicīgas neizpildes rezultātā apgrūtināta otras Puses saistību izpilde;
      3. Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.
   3. Parakstot vienošanos, Puses var izdarīt grozījumus Līgumā vai izbeigt Līgumu, iepriekš veicot savstarpējos norēķinus.
   4. Pasūtītājam ir tiesības vienpusēji atkāpties no Līguma pirms termiņa, rakstveidā brīdinot Uzņēmēju vismaz septiņas dienas iepriekš, Publisko iepirkumu likumā noteiktajos un šādos gadījumos:
      1. Uzņēmējs Darbus veic nekvalitatīvi, atsakās novērst trūkumus un/vai kavē Līgumā noteikto Darbu izpildes termiņu vairāk kā 10 (desmit) dienas.
      2. Uzņēmējs 10 (desmit) darbdienu laikā pēc Līguma spēkā stāšanās dienas neiesniedz **būvspeciālista,** as veiks tehniskās **apsekošanas atzinumu izstrādes pienākumus**, vai būvkomersanta, kas nodarbina konkrēto būvspeciālistu, **profesionālās civiltiesiskās atbildības apdrošināšanas līgumu** civiltiesiskās atbildības apdrošināšanas polisi atbilstoši Līguma 4.1. punkta noteikumiem vai nenodrošina tās spēkā esību visā Līguma darbības laikā;
      3. Uzņēmējs ir patvaļīgi pārtraucis Līguma izpildi;
      4. Pasūtītājs konstatē, ka Līguma izpildē iesaistītais tehniskais aprīkojums, iekārta vai ierīce, vai tās tehniskais stāvoklis neatbilst Iepirkuma nolikuma un/vai normatīvo aktu prasībām;
      5. pret Uzņēmēju uzsākts maksātnespējas process vai tā darbība izbeigta vai pārtraukta, vai apturēta Uzņēmēja saimnieciskā darbība, vai iestājas citi apstākļi, kas liedz Uzņēmējam izpildīt Līguma saistības;
      6. Līgumu nav iespējams izpildīt tādēļ, ka Uzņēmējam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavē Līguma izpildi;
      7. Uzņēmējs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Uzņēmēju ir atbrīvojusi no naudas soda vai samazinājusi naudas sodu.
4. **APDROŠINĀŠANA**
   1. Uzņēmējam ir pienākums 10 (desmit) darbdienu laikā pēc Līguma abpusējas parakstīšanas, bet ne vēlāk kā pirms Darbu uzsākšanas, iesniegt Pasūtītājam **būvspeciālista,** kas veiks tehniskās **apsekošanas atzinumu izstrādes pienākumus**, vai būvkomersanta, kas nodarbina konkrēto būvspeciālistu, **profesionālās civiltiesiskās atbildības apdrošināšanas līgumu** (turpmāk - Polisi) par iesaistīto būvspeciālistu profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Iepirkuma nolikumā noteiktajām prasībām.
   2. Apdrošināšanas segumam jābūt spēkā nepārtraukti no Darbu uzsākšanas līdz Darbu pieņemšanai no Pasūtītāja puses.
   3. Līguma ietvaros noteiktajai kredītiestādei un apdrošināšanas sabiedrībai jābūt reģistrētai Eiropas Savienības vai Pasaules Tirdzniecības organizācijas dalībvalstī.
   4. Grozījumus šajos apdrošināšanas noteikumos nedrīkst izdarīt bez Pasūtītāja piekrišanas.
5. LĪGUMA IZPILDES KĀRTĪBA UN TERMIŅI
   1. Uzņēmējs veic Darbu izstrādi saskaņā ar Tehniskajā specifikācijā noteiktajām prasībām un Līguma noteikumiem.
   2. Uzņēmējs ir atbildīgs par izstrādāto Darbu atbilstību Latvijas Republikā spēkā esošajiem normatīvajiem aktiem.
   3. Uzņēmējs Darbus veic ne vēlāk kā līdz 30.09.2024.
   4. Uzņēmējs iesniedz Pasūtītajam tehniskās apsekošanas atzinumus elektroniski DOC un PDF formātā ievietotu USB lasītājā, atbilstoši Tehniskajā specifikācijā sniegtajam aprakstam.
   5. Par Pakalpojuma izpildi pilnā apjomā liecina pušu parakstīts Darbu pieņemšanas-nodošanas akts.
   6. Uzņēmējs Darbu pieņemšanas-nodošanas aktā iekļauj informāciju par veiktajām darbībām attiecībā uz Darbu izpildi, kā arī Darbu pieņemšanas-nodošanas aktam pievieno Līguma izpildē izstrādāto dokumentāciju – tehniskās apsekošanas atzinumu, atbilstoši Latvijas Republikas normatīvajos aktos noteiktajam apjomam*.*
   7. Pasūtītājs 10 (desmit) darba dienu laikā no pieņemšanas-nodošanas akta par Darbu izpildi saņemšanas paraksta to vai rakstiski sniedz motivētus iebildumus Darbu izpildes pieņemšanai.
   8. Pasūtītājs ir tiesīgs nepieņemt Darbu izpildi, ja konstatē, ka Darbi ir izpildīti nekvalitatīvi, nepilnīgi, rezultāts neatbilst Līguma un Tehniskās specifikācijas noteikumiem. Šādā gadījumā Pasūtītājs Līguma 5.7. punktā noteiktajā termiņā sagatavo aktu, kurā norāda konstatētos trūkumus un to novēršanas termiņu, kas noteikts atbilstoši novēršamo trūkumu raksturam un nevar būt īsāks par 5 (piecām) darba dienām, un šo aktu iesniedz Uzņēmējam.
   9. Puses nav ierobežotas tiesībās vienoties par atkārtotu trūkumu novēršanas termiņu, ja no Līguma satura izriet neatliekama nepieciešamība novērst trūkumus saistību atbilstošai un pilnīgai izpildei.
   10. Uzņēmējs Līguma 5.8.punkta kārtībā konstatētos trūkumus novērš par saviem līdzekļiem Pasūtītāja noteiktajā termiņā.
   11. Pēc Uzņēmēja rakstiska paziņojuma par Pasūtītāja norādīto trūkumu novēršanu Pasūtītājs veic atkārtotu Darbu pieņemšanu Līgumā noteiktajā kārtībā.
   12. Ja Pasūtītājs konstatē, ka Uzņēmējs nevar novērst Pasūtītāja konstatētos trūkumus un Uzņēmējs atsakās parakstīt Līguma 5.8. punktā norādīto aktu, Pasūtītājs rakstiski informē Uzņēmēju, norādot apjomu par kuru Pasūtītājs pieņem izpildītos Darbus. Šajā sakarā Līgums uzskatāms par izbeigtu 3 (trešajā dienā) pēc Pasūtītāja paziņojuma nosūtīšanas. Norēķinus Pasūtītājs veic atbilstoši paziņojumā norādītajam apjomam pēc tam, kad Uzņēmējs ir iesniedzis rēķinu, atbilstoši Līguma 2.daļas noteikumiem.
   13. Ja Pasūtītājs atzīst, ka Darbi ir izpildīti kvalitatīvi, Uzņēmējam ir pienākums veikt digitālu tehniskās apsekošanas dokumentācijas ievietošanu Būvniecības informācijas sistēmā (BIS), atbilstoši 2015.gada 28.jūlija Ministru kabineta noteikumiem Nr.438 “Būvniecības informācijas sistēmas noteikumi”.
6. **PUŠU TIESĪBAS UN PIENĀKUMI**
   1. Uzņēmēja pienākumi:
      1. iepazīties ar Pasūtītāja iesniegto esošo būvju dokumentāciju, kas Uzņēmējam izsniegta pie Līguma noslēgšanas.
      2. izpildīt Darbus ar atbilstošas kvalifikācijas personālu, materiāltehnisko nodrošinājumu un atbildēt par piesaistītā personāla un apakšuzņēmēja sniegtajiem pakalpojumiem, tajā skaitā darbības vai bezdarbības rezultātā nodarīto zaudējumu un/vai radīto kaitējumu;
      3. nodrošināt, ka Līguma izpildē iesaistītie apakšuzņēmēji un to personāls ir informēts par Līguma noteikumiem un Pasūtītāja izvirzītajām prasībām Darbu veikšanai;
      4. veikt Darbus, ievērojot normatīvo aktu un Pasūtītāja noteiktās prasības, tajā skaitā ar darba aizsardzību, ugunsdrošību un vides aizsardzību saistītos normatīvos aktus un Pasūtītāja Tehniskajā specifikācijā un Līgumā noteiktās prasības, uzņemoties pilnu atbildību par jebkādām sekām, kas iestājas minēto prasību neievērošanas vai nepienācīgas ievērošanas rezultātā;
      5. trīs darbdienu laikā, nosūtot rakstveida paziņojumu, informēt Pasūtītāju par visiem apstākļiem, kas var ietekmēt Līguma izpildi, tai skaitā konfidenciālas informācijas aizsardzības pārkāpuma gadījumu, un saskaņot turpmāko rīcību;
   2. Uzņēmējam ir tiesības:
      1. ja iestājušies vai iestāsies apstākļi, kas kavē Darbu izpildi Līgumā un tā pielikumos noteiktajā termiņā, Uzņēmējam par tiem nekavējoties jāziņo Pasūtītāja pārstāvim uz šajā Līgumā norādīto e-pastu. Ja Pasūtītājs apstākļus atzīst par objektīviem, kā rezultātā paredzamo kavējumu var atzīt par attaisnojošu, tad Uzņēmējam ir tiesības prasīt, lai Līguma izpildes termiņš tiek pagarināts, Pasūtītāja pārstāvim rakstiski akceptējot pagarinājumu. Ja kavējums nav atzīstams par attaisnotu un/vai Uzņēmējs nav ievērojis iepriekš minēto informēšanas kārtību, Uzņēmējs ir vainojams saistību neizpildē un tam piemērojamas Līgumā noteiktās sankcijas;
      2. saņemt samaksu par kvalitatīvi, termiņā un atbilstoši Līgumā noteiktajam apjomam un kārtībai veiktiem Darbiem.
      3. neskaidrību gadījumā prasīt, lai Pasūtītājs precizē informāciju, kas nepieciešama Līguma izpildei.
   3. Pasūtītāja pienākumi:
      1. pieņemt un apmaksāt Uzņēmēja kvalitatīvi izpildītos Darbus;
      2. nodrošināt Uzņēmējam visu Pasūtītāja kompetences ietvaros un rīcībā esošo Darbu veikšanai un izpildei nepieciešamo informāciju;
      3. Līgumā noteiktā kārtībā pieņemt un apmaksāt Uzņēmēja izpildītos Darbus.
   4. Pasūtītāja tiesības:
      1. pārbaudīt Līguma izpildē iesaistītā Uzņēmēja personāla kvalifikāciju, pieprasot atbilstību apliecinošus dokumentus (tajā skaitā sertifikātus, diplomus), kā arī prasīt personāla nomaiņu, ja konstatē personāla kvalifikācijas neatbilstību;
      2. pārbaudīt ugunsdrošības, darba aizsardzības, vides aizsardzības prasību ievērošanu Darbu izpildes vietā, kā arī Līguma izpildē iesaistītā tehniskā aprīkojuma, iekārtu un ierīču tehniskā stāvokļa atbilstību Iepirkuma nolikuma un normatīvo aktu prasībām. Pārbaudē Pasūtītājs var piesaistīt kompetentas institūcijas;
      3. kontrolēt Uzņēmēja izpildīto Darbu atbilstību Līguma noteikumiem un dot Uzņēmējam saistošus norādījumus pārkāpumu novēršanai;
      4. Pasūtītājs Ir tiesīgs veikt kontroli par šā Līguma izpildi, pieaicinot speciālistus un ekspertus, pieprasīt un saņemt no Uzņēmēja ar pasūtījumu izpildi saistītos dokumentus vai to kopijas.
      5. ja Uzņēmējs nenovērš Pasūtītāja īpašumam vai valdījumam radītos bojājumus, uzdot trešajai personai novērst bojājumus.
7. **PUŠU ATBILDĪBA**
   1. Uzņēmējs, parakstot Līgumu, garantē visu darbu pilnīgu un savlaicīgu izpildi.
   2. Uzņēmējs, parakstot Līgumu, garantē, ka tam ir un būs visas nepieciešamās speciālās atļaujas, licences un/vai sertifikāti Līgumā atrunāto darbu veikšanai visā to izpildes periodā.
   3. Puses ir atbildīgas par Līgumā noteikto saistību savlaicīgu un pienācīgu izpildi, otrai Pusei nodarītiem zaudējumiem, ja tie radušies Puses, tai skaitās tās personāla, pilnvaroto personu, Līguma izpildē iesaistīto trešo personu darbības vai bezdarbības rezultātā, tām pārkāpjot noteiktās saistības.
   4. Uzņēmējs atbild par Līguma ietvaros izpildīto darbu atbilstību spēkā esošo Latvijas Republikas būvnormatīvu un citu normatīvo aktu prasībām. Uzņēmējs ir atbildīgs par visiem Pasūtītājam nodarītajiem zaudējumiem, kas rodas vai var rasties Darbu vai kādas no to daļas neatbilstības spēkā esošo Latvijas Republikas būvnormatīvu vai citu normatīvo aktu prasībām, un apņemas tos pilnībā kompensēt.
   5. Gadījumā, ja valsts vai pašvaldības kompetentas institūcijas 3(trīs) gadu laikā pēc šajā Līgumā paredzētā Darbu nodošanas-pieņemšanas akta parakstīšanas konstatē Līguma 1.1. punktā norādīto ēku ekspluatāciju, neievērojot normatīvo aktu prasības, un ja šādā pārkāpumā ir vainojams Uzņēmējs, kurš Darbu izpildes laikā, tehniskās apsekošanas atzinumā nav aprakstījis minēto ēku ekspluatācijas neatbilstību normatīvo aktu prasībām, Uzņēmējs uzņemas pilnu atbildību par iespējamiem naudas sodiem un izdevumiem, kuri tiks attiecināti uz konstatēto pārkāpumu novēršanu, atlīdzinot attiecīgas summas Pasūtītājam.
   6. Ja Uzņēmēja vainas dēļ tiek nokavēts šī līguma 2. punktā uzrādītais darbu izpildes termiņš, tad Uzņēmējs maksā Pasūtītājam par katru nokavēto dienu nokavējuma naudu 0,5% (pusprocenta) apmērā no šī līguma summas. Maksimālā nokavējuma naudas summa tiek noteikta 10% apmērā no šī līguma summas.
   7. Ja Pasūtītājs nokavē darbu samaksu šajā līgumā norādītajos termiņos, tas apņemas maksāt Uzņēmējam nokavējuma naudu 0,5% (pusprocenta) apmērā no šī līguma summas par katru nokavēto dienu, ja Puses nevienojas savādāk. Maksimālā nokavējuma naudas summa tiek noteikta 10% apmērā no šī līguma summas.
   8. Līgumsods neatbrīvo Puses no zaudējumu segšanas pienākuma un šī līguma noteikumu pildīšanas.
8. **APAKŠUZŅĒMĒJU** **NOMAIŅA UN PIESAISTE**
   1. Uzņēmējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā apakšuzņēmēja nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt Uzņēmēja pamatojumu par apakšuzņēmēja nomaiņas vai papildu piesaistes iemesliem.
   2. Uzņēmējam ir pienākums saskaņot ar Pasūtītāju papildu apakšuzņēmēju iesaistīšanu Līguma izpildē.
   3. Pasūtītājs nepiekrīt Iepirkuma piedāvājumā norādītā apakšuzņēmēja nomaiņai vai jauna apakšuzņēmēja piesaistei, ja lēmuma pieņemšanas dienā pastāv kāds no šādiem nosacījumiem:
      1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
      2. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR, atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas gadījumiem;
      3. apakšuzņēmēja maiņas vai papildu piesaistes rezultātā tiktu izdarīti tādi grozījumi   
         Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta un Starptautisko un Latvijas Republikas nacionālo sankciju likuma 11.1 panta noteikumus.
   5. Pasūtītājs pieņem lēmumu atļaut vai atteikt Uzņēmēja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņemta visa informācija un dokumenti, kas nepieciešami lēmuma pieņemšanai saskaņā ar Līguma noteikumiem.
9. **FIZISKO PERSONU DATU APSTRĀDE UN KONFIDENCIALITĀTE**
   1. Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Dati), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Regula) un citos spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto.
   2. Katrai Pusei ir pienākums Līguma ietvaros īstenot atbilstošus tehniskus un organizatoriskus drošības pasākumus attiecībā uz datu drošību, ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, lai nodrošinātu tādu drošības līmeni, kas atbilst riskam, kā arī spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
   3. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
   4. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
   5. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
10. **Nepārvaramas varas apstākļi**
    1. Puse nav atbildīga par Līguma daļēju vai pilnīgu saistību neizpildi, ja saistību neizpilde radusies nepārvaramas varas iestāšanās rezultātā, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības, un to ir izraisījis, piemēram, streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma izpildi un kas nav radusies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
    2. Pusei, kurai Līguma izpilde kļuvusi neiespējama nepārvaramas varas apstākļu dēļ, par to jāpaziņo rakstiski otrai Pusei trīs darbdienu laikā no nepārvaramas varas apstākļu iestāšanās brīža un paziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
    3. Ja nepārvaramas varas apstākļi ilgst ilgāk nekā 30 dienas, Puses vienojas par turpmāko Līguma izpildes gaitu.
11. **STRĪDU IZSKATĪŠANA**
    1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
    2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
    3. Ja 30 (trīsdesmit) dienu laikā strīdu nav iespējams atrisināt sarunu ceļā, tas tiek risināts saskaņā ar Latvijas Republikas spēkā esošajiem normatīvajiem aktiem Latvijas Republikas vispārējās instances tiesā.
    4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
12. **CITI NOTEIKUMI**
    1. Līgums ir saistošs Pusēm un to tiesību un saistību pārņēmējiem.
    2. Lai sekmētu Līguma saistību izpildi pienācīgā kārtā un Līgumā noteiktajos termiņos, Puses nosaka kontaktpersonas, kuras ir tiesīgas nosūtīt un saņemt Pakalpojumu pieprasījumus, parakstīt pavadzīmes, pieteikt pretenzijas, kā arī risināt citus ar Līguma izpildi saistītus jautājumus:
       1. no Pasūtītāja puses \_\_\_\_\_\_\_\_\_\_\_\_\_\_\_\_;
       2. no Uzņēmēja puses \_\_\_\_\_\_\_\_\_\_\_\_\_\_\_\_.
    3. Līguma izpildes ietvaros Pusēm savstarpēji apmainoties ar Pušu kontaktpersonu identificējošo informāciju vai kontaktinformāciju, kas satur personu datus, tās uzskata par patstāvīgiem pārziņiem savā rīcībā esošai personas datu apstrādei.
    4. Katra no Pusēm apņemas informēt tās personas, kuras personas dati (piemēram, kuras norādītas kā Pušu kontaktpersonas Līgumā) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotos personas datus varētu izmanto, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
    5. Puses piecu kalendāro dienu laikā paziņo viena otrai, ja Līguma ietvaros apstrādāto Pušu pārstāvju personu datu kategorijas ir mainījušās, sniedzot aktuālu informāciju, ar mērķi Pusēm nodrošināt tikai un vienīgi precīzu datu apstrādi.
    6. Ja kādai no Pusēm tiek mainīts juridiskais statuss, nodokļu maksātāja statuss, kontaktpersona vai kāds no Līgumā minētajiem Pušu rekvizītiem, Pusei ir pienākums informēt par izmaiņām otru Pusi piecu darbdienu laikā. Ja Puse par rekvizītu maiņu nav paziņojusi otrai Pusei vai nav to izdarījusi savlaicīgi, otras Puses paziņojums uzskatāms par saņemtu.
    7. Līgumam piemērojami Latvijas Republikas normatīvie akti.
    8. Līgums izstrādāts un parakstīts elektroniski ar drošu elektronisko parakstu, kas satur laika zīmogu.
13. **PUŠU REKVIZĪTI**

|  |  |
| --- | --- |
| **Pasūtītājs:**  *<**Pasūtītāja rekvizīti>*  *\_\_\_\_\_\_\_\_\_\_\_\_\_\_\_\_\_\_\_\_\_V. Uzvārds*  *Amats* | **Uzņēmējs:**  *<Uzņēmēja rekvizīti>*  *\_\_\_\_\_\_\_\_\_\_\_\_\_\_\_\_\_\_\_\_\_\_V. Uzvārds*  *Amats* |

*ŠIS DOKUMENTS IR PARAKSTĪTS AR DROŠU ELEKTRONISKO*

*PARAKSTU UN SATUR LAIKA ZĪMOGU*